**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL KLAIPĖDOS MIESTO SAVIVALDYBĖS TARYBOS 2017 M. GRUODŽIO 21 D. SPRENDIMO NR. T2-336 ,, DĖL klaipėdos miesto savivaldybės stipendijų gabiems ir talentingiems klaipėdos aukštųjų mokyklų I kurso studentams skyrimo nuostatų patvirtinimo“ PAKEITIMO**

2019-01-15

**1. Sprendimo projekto esmė, tikslai ir uždaviniai**

Šio sprendimo projekto tikslas –pakeisti Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kursto studentams skyrimo nuostatus ir jų priedą „Gabių ir talentingų I kurso studentų, kurie pretenduoja gauti Klaipėdos miesto savivaldybės stipendijas, atrankos kriterijai“.

**2. Projekto rengimo priežastys ir kuo remiantis parengtas sprendimo projektas.**

Projektas parengtas atsižvelgiant į Klaipėdos akademinių reikalų tarybos 2019 m. sausio 15 d. protokolo TAR1-9 1 punktą. 2018 m. rugsėjo mėnesį priemonė buvo pirmą kartą vykdoma Klaipėdos m. savivaldybėje. Įgyvendinant šia priemone susidurta su nemažai problemų:

1) Neaiški „dalyvavimas visuomeninėje veikloje“ sąvoka;

2) Žemi studentų stojamieji balai;

3) Daugelis studentų vyresni negu 30 m.

4) Pastebėta, kad studentai studijuoja nebe pirmą kartą.

5) Neapibrėžta paraiškų teikimo tvarka.

Akademinių reikalų taryba problemų sprendimui siūlo:

1) nurodyti, kad stipendijas turi teisę gauti pirmosios pakopos nuolatinių studijų Klaipėdos aukštųjų mokyklų I kurso studentai neturintys aukštojo išsilavinimo diplomo.

2) pataisyti paraiškų teikimo tvarką, suteikti galimybę paraiškas teikti elektroniniu būdu naudojantis e.paslaugomis.

3) nustatyti, kad studentui atsisakius gauti stipendiją, ji gali būti paskirta tos pačios studijų krypčių grupės kitam studentui.

4) nustatyti, kad studentas, dalyvavęs stipendijų konkurse ir pagal Nuostatų 41 punktą netekęs stipendijos antrą kartą konkurse dalyvauti nebegali.

**3. Kokių rezultatų laukiama.**

Pritarus šiam sprendimo projektui bus pakeistas Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kursi studentams skyrimo nuostatai ir jų priedas „Gabių ir talentingų I kurso studentų, kurie pretenduoja gauti Klaipėdos miesto savivaldybės stipendijas, atrankos kriterijai“.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Nereikia.

**7. Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

PRIDEDAMA:

1. Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatų lyginamasis variantas.

2. Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatų priedas „Gabių ir talentingų I kurso studentų, kurie pretenduoja gauti Klaipėdos miesto savivaldybės stipendijas, atrankos kriterijai“ lyginamasis variantas;

3. Klaipėdos miesto savivaldybės akademinių reikalų tarybos 2019-01-15 Nr. TAR1-9 protokolo kopija, 1 lapas;

Jaunimo reikalų koordinatorė Aistė Andruškevičiūtė